Document ID: 31979R2764

Nõukogu määrus (ESTÜ, EMÜ, Euratom) nr 2764/79,
6. detsember 1979,
millega muudetakse määrust (ESTÜ, EMÜ, Euratom) nr 300/76, millega määratakse kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused
EUROOPA ÜHENDUSTE NÕUKOGU,
võttes arvesse määrust (EMÜ, Euratom, ESTÜ) nr 259/68 (milles sätestatakse Euroopa ühenduste ametnike personalieeskirjad ja ühenduste muude teenistujate teenistustingimused), [1] viimati muudetud määrusega (Euratom, ESTÜ, EMÜ) nr 3085/78, [2] eriti personalieeskirjade artikli 56a teist lõiku,
võttes arvesse ettepanekut, mille komisjon esitas pärast nõupidamist personalieeskirjade komiteega
ning arvestades, et:
nõukogu ülesanne on komisjoni ettepaneku põhjal, mille viimane esitab pärast nõupidamist personalieeskirjade komiteega, määrata kindlaks ametnike kategooriad, kellel on õigus saada hüvitist vahetustega töö eest, ning selle hüvitise määrad ja maksmise tingimused,
teatavate teleksiteenuseid osutavate asutuste töötajad teevad vahetustega tööd personalieeskirjade artikli 56a tähenduses; määruses (EMÜ, Euratom) nr 300/76 [3] tuleks teha vastavad muudatused,
ON VASTU VÕTNUD KÄESOLEVA MÄÄRUSE:
Artikkel 1
"1. Personalieeskirjade artikli 56a tähenduses vahetustega töötaval ametnikul, kellele makstakse töötasu teadusuuringute ja investeeringute eelarvest ja kes töötab Teadusuuringute Ühiskeskuse asutuses või on hõlmatud kaudse tegevuse projektiga või kellele makstakse töötasu tegevuseelarvest ja kes töötab mõnes andmetöötluskeskuses, turvaosakonnas või teleksiteenuseid osutavas asutuses, on õigus saada hüvitist:"
Artikkel 2
Käesolev määrus jõustub Euroopa Ühenduste Teatajas avaldamisele järgneval päeval.
Käesolevat määrust kohaldatakse alates 1. jaanuarist 1980.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. detsember 1979

Labels: 10
9
15